**Informacija apie projekto „Šiaulių regiono Aukštrakių sąvartyno išskiriamų dujų surinkimo ir utilizavimo sistemos statyba“ veiklų įgyvendinimą 2017 m.**

Paslaugų gavėjas ŠRATC ir Projekto vykdytojas UAB ,,Enodus“ per 2017 m. ne kartą keitėsi aktualia informacija apie investicinio projekto įgyvendinimą. Projekto vykdytojas, siekdamas sėkmingo investicinio projekto įgyvendinimo, kartu su veiklos partneriu UAB ,,Envija ES“ dalyvavo UAB ,,Šiaulių vandenys“ skelbtame atvirame konkurse ,,Biodujų pirkimas“ ir, pateikę geriausią pasiūlymą, jį laimėjo.

2017 m. birželio 14 d. UAB ,,Šiaulių vandenys“ ir UAB ,,Enodus“ pasirašė biodujų viešojo pirkimo-pardavimo sutartį Nr. 17-06-14/01.

Rugpjūčio–rugsėjo mėnesiais projekto vykdytojas UAB ,,Enodus“ atliko anksčiau paklotos biodujų trasos patikros ir prijungimo prie įrenginių, esančių UAB ,,Šiaulių vandenys“ gamybinėje teritorijoje, darbus. Užbaigus visus prijungimo darbus nuo rugsėjo 27 d. Šiaulių regiono nepavojingų atliekų sąvartyno išskiriamos biodujos pradėtos tiekti UAB ,,Šiaulių vandenys“.

Rugsėjo–spalio mėnesiais buvo patiekta 75358 m3 arba 450 MWh biodujų, lapkričio mėnesį – 97574 m3 arba 584 MWh biodujų, gruodžio mėnesį – 99647 m3 arba 595,9 MWh biodujų. Atitinkamai ŠRATC pajamos už dujų surinkimo ir utilizavimo paslaugas, panaudojant jas naudingos energijos gamybai, rugsėjo–gruodžio mėnesiais sudarė 4298,52 Eur be PVM.